Ocho apellidos marroquís

***Ocho apellidos marroquís*** (títol orichinal en castellano, en aragonés ***Ueito apellius marroquins***, estrenada en Aragón con o suyo títol orichinal) ye una cinta de cine espanyol de cine de comedia estrenada l'anyo 2023, dirichida por Álvaro Fernández Armero seguntes un guión orichinal de Daniel Castro, con una banda sonora orichinal de Vanessa Garde, una dirección de fotografía de Sergi Gallardo, una producción cinematografica d'Álvaro Augustin, Ghislain Barrois, Jaime Ortiz de Artiñano y Gonzalo Salazar-Simpson ta las productoras Telecinco Cinema, Cantabria Film Comission, Pris and Batty Films, Toto Films AIE, Lazonafilms, Mediaset España y Movistar Plus+, y un elenco d'actors d'o cual en fan parte, entre d'atros, Michelle Jenner, Julián López, María Ramos, Elena Irureta, Hamza Zaidi, Antonio Resines, Aníbal Soto, Joaquín Núñez, Abdelatif Hwidar, Olga Hueso, Ayoub El Hilali, Álvaro Puertas, Fernando Ustarroz y Carolina Clemente. A cinta se presenta como si estase parte d'as cintas de "Ueito apellius", formada por *[[Ocho apellidos vascos]]* (2014, Emilio Martínez-Lázaro) y *[[Ocho apellidos catalanes]]* (2015, Emilio Martínez-Lázaro), pero no comparte ni protagonistas ni director ni en o suyo conteniu apareixe la frase "ueito apellius" que da lo suyo títol a las cintas; encara que sí comparte una part d l'equipo tecnico, como por eixemplo los productors.

José María Díaz-Aguirre ha falleixiu. Se tractaba d'un armador de San Vicente de la Barquera en Cantabria y propietario d'una industria conservera de productos d'a mar y en o suyo testamento demana a su muller y a su filla que cumplan o suyo zaguer deseyo: que recuperen o suyo primer barco, *El Sardinete*, que se troba en un puerto d'Essaouira en Marruecos. A empresa no ye en o suyo millor momento, y Begoña, la filla d'o falleixiu, deseya marchar a treballar en os Estaus Unius, a on li han feito una oferta bien intresant, y no tien garra intrés en estar a lo cudiau d'a empresa. D'atra man Guillermo, lo suyo antigo novio, no quiere que marche so que deseya recuperar-la, mesmo que Carmen, su mai, tampoco no quiere que marche. A la fin, mai i filla marchan enta Marruecos ta cumplir a zaguer voluntat de José María, y Guillermo aproveita ta fer un viache y trobar-se "casuament" con ellas en Marruecos. Pero cuan i plegan enta on se troba lo barco, descubren que no ye pas albandonau so que a lo cudiau de Hamida, una choven marroquina que resulta estar filla de José María y chirmanastra de Begoña. D'atra man Carmen proposa a Hamida que l'acompanye enta Cantabria ta quedar a lo cudiau d'a empresa, a la vegada que consigue que Guillermo se case con ella, ta que pueda tener papels ta dentrar en Espanya. Pero cuan tot pareixe quedar solucionau prencipian os problemas...

A cinta s'ambienta en a suya epoca actual (2023) en San Vicente de la Barquera (Cantabria) en Espanya y en Essaouira (provincia d'Essaouira) en Marruecos; y las suyas escenas se filmoron en San Vicente de la Barquera (Cantabria) en Espanya y en Essaouira (provincia d'Essaouira) en Marruecos.

Se tracta d'una cinta que ha recibiu bella nominación a bel premio, encara que no a garra premio d'os mas conoixius u destacaus d'o panorama cinematografico.

## Elenco

## Se veiga tamién
* Cine en 2023.
* Cintas de 2023.

## Referencias

## Vinclos externos
*  ''Ocho apellidos marroquís'' en Internet Movie Database.
*  ''Ocho apellidos marroquís'' en FilmAffinity.
*  ''Ocho apellidos marroquís'' en o *Catálogo del Cine Españoi* de l'Instituto de la Cinematografía y de las Artes Audiovisuales.